GiliGold/VAD_KnessetCorpus huggingface dataset:
עודד פורר:
      אני כן אציין לגבי הסוכנות היהודית – אני מבקש ואני אומר את זה בסיכום הדיון, וכבר אמרנו את זה בדיונים קודמים וזה לצערי לא קרה – בפתיחת תיקי עלייה, וזו צריכה להיות דרישה של משרד הקליטה מהסוכנות היהודית, צריך להיות מצוין האם יש רקע של ספורט או רקע של תרבות ואמנות בקרב אותו עולה, גם בקרב הילדים
עודד פורר:
 לא רק על המקצוע של ההורים
עודד פורר:
 כל הזמן עסוקים במקצוע של ההורים
עודד פורר:
 אבל אם עולה לפה מישהו שהילד שלו בגיל 9 מתעמל ברמה גבוהה, אם לא ידעו את זה כדי לקלוט אותו, כדי לשדך לו איגוד, הרבה פעמים זה גם לגבי בחירת עיר המגורים כי אם עיר המגורים היא לא מתאימה הפסדנו, הפסדנו אמן או ספורטאי וחבל
עודד פורר:
 לכן הסוכנות היהודית חייבת להכניס את זה לתוך תיקי העלייה
עודד פורר:
      סיימנו את הדיון, אני רוצה להודות לשר
עודד פורר:
 היום ה-7 בפברואר 2024, כ"ח בשבט תשפ"ד
עודד פורר:
 הנושא הוא קשיים בסיום הליכי גיור נוכח בירוקרטיה ממשלתית
עודד פורר:
 זה דיון מעקב שני
עודד פורר:
 בדיון הקודם התברר כי 98 גברים שסיימו את כל הליכי הגיור ממתינים לביצוע ברית מילה במימון המדינה: 55 מבני העדה האתיופית ו-43 בני עדות אחרות
עודד פורר:
 בשנת 2023, מאמצע אפריל, בוצעו רק 7 בריתות
עודד פורר:
 יכול להיות, אגב, שהמספרים של הממתינים גדלו מאז, או שקטנו; אני לא יודע
עודד פורר:
 תכף נשמע
עודד פורר:
     מנהל מערך הגיור הודיע לנו בדיון הקודם כי הסמכות הועברה אליהם מבלי שהועבר התקציב
עודד פורר:
 בדיון הזה משתתפת איתנו גם נציגת אגף התקציבים, שתיתן את ההתייחסות שלה לנושא הזה, שהבנתי שלפחות מהבחינה הזאת הדברים באו על פתרונם
עודד פורר:
 תמחור ביצוע ברית בבית חולים ממשלתי נמוך מאוד – זה גם עלה בדיון הקודם
עודד פורר:
 ולפיכך אנחנו גם ביקשנו שהנושא הזה יאפשר במכרז שייצא מתן של סכומים אחרים
עודד פורר:
      בסיכום הדיון ביקשתי פה גם מנציג צה"ל לאפשר ברית מילה למגויסים למילואים, שצריכים לעבור ברית מילה, כפי שזכאים המשרתים בסדיר, ככל שיש כאלה
עודד פורר:
 וראש אגף בכיר לגיור הודיע בדיון כי המכרז שייצא לבריתות יהיה פתוח ללא מחיר
עודד פורר:
 העלינו כאן את הבקשה שיהיה ניתן לקיים בריתות בכל הארץ ושלא יהיה רק זכיין אחד או בית חולים אחד שלשם צריך להגיע
עודד פורר:
      לקראת הדיון הזה קיבלנו עדכון שיש אישור ועדת מכרזים להתקדם עם הוצאת המכרז, ושיש חייל אחד בסדיר שיעשה ברית דרך הצבא בחודש מרץ וחייל אחד נוסף שמשרת במילואים
עודד פורר:
 כל שאר הממתינים הם אזרחים
עודד פורר:
 עד כאן לענייננו
עודד פורר:
      מישהו מהממשלה רוצה לעדכן? אולי ממערך הגיור?
ישראל ונחוצקר:
בוקר טוב
ישראל ונחוצקר:
 בהמשך למה שאמרת, זה באמת העדכון
ישראל ונחוצקר:
 אבל, מבחינתנו אנחנו רואים בעניין הזה של העברת המכרז בוועדת המכרזים התקדמות מאוד משמעותית להשגת הבריתות אצלנו במערך
ישראל ונחוצקר:
 אנחנו, מבחינתנו, נמצאים בישורת האחרונה
ישראל ונחוצקר:
 ממש בישורת האחרונה לפני שהמכרז יוצא
ישראל ונחוצקר:
 אנחנו עושים כל מאמץ ורותמים את גורמי המשרד, שההיבט התקציבי ייפתר בתור המשרד
ישראל ונחוצקר:
 אני לא מכיר את מה שיושב-הראש אמר קודם
עודד פורר:
אני ביקשתי, דיברתי עם נציג אגף התקציבים, ותכף ניתן לה
עודד פורר:
 דיבר איתי אסף, ואמר לי גם שהוא ידבר עם הגורם הרלוונטי אצלכם כדי להסביר איך פותרים את הבעיה הזו כשאגף התקציבים נותן לכם גיבוי
עודד פורר:
 את רוצה אולי להתייחס לזה?
דוריה גנות:
כן, אין בעיה
דוריה גנות:
 חשוב לנו להגיד שאנחנו ממש לא מעוניינים שהתקציב יהיה חסם
דוריה גנות:
 מבחינתנו, אנחנו נעשה הכול כדי לסייע
דוריה גנות:
 הכסף קיים וזה ממש אירוע באמת בירוקרטי וחבל
דוריה גנות:
 מהתקציב הבא, אנחנו מבינים שהפעילות עברה ומהתקציב הבא, אנחנו גם נוכל ממש לשים את הכסף בבסיס התקציב של מערך הגיור
ישראל ונחוצקר:
אנחנו מדברים על 2025, לא על 2024
דוריה גנות:
נכון, יש עניין של מתי הדבר עלה מבחינת קבועי הזמנים
עודד פורר:
אותי רק מעניין שהמכרז יוכל לצאת ושיהיה לו תקציב
עודד פורר:
 זה מה שמעניין אותי
דוריה גנות:
מבחינתנו, המכרז חד משמעית יכול לצאת והתקציב יועבר בהתאם
ישראל ונחוצקר:
זה סוכם עם גורמי המשרד אצלנו?
דוריה גנות:
אני מודה שאני צריכה לבדוק אם זה דובר עם גורמי המשרד אצלכם
דוריה גנות:
 אם לא, אני אסגור את זה היום מבחינתי, זה לא החסם
דוריה גנות:
 אבל, הכסף קיים, זה עניין של בירוקרטיה
עודד פורר:
אני שוחחתי עם וקסלר והוא אמר לי שהוא ידבר עם הבחור שלכם שהיה פה בדיון הקודם
עודד פורר:
 שהוא אמר שהוא ידבר עם מישהו מתוך מערך הגיור
ישראל ונחוצקר:
בכל אופן, אנחנו, משרד ראש הממשלה יהיה רתום לעניין הזה
ישראל ונחוצקר:
 אנחנו עושים כל מאמץ שזה יצא מהתקציב שלנו עד שהעסק הזה יסתדר מבחינה תקציבית
ישראל ונחוצקר:
 מבחינתנו, אנחנו עושים כל מאמץ כדי שזה לא יהווה חסם
עודד פורר:
אני מבקש שאסף וקסלר יעשה היום שיחה עם - - -
ישראל ונחוצקר:
על אף שהסעיף התקציבי לא יעבור לא השנה, ואני מקווה שהוא יעבור שנה הבאה
עודד פורר:
בסדר, אבל שיחת טלפון הוא יכול לעשות איתו היום כדי שנראה שהנושא הזה סגור
ישראל ונחוצקר:
בסדר
עודד פורר:
ככל שיש בעיה, תעדכנו אותי עוד היום
ישראל ונחוצקר:
חשוב לי לומר בעניין הזה, מה שיושב-הראש ביקש בדיון הקודם, לעשות את ההתקשרות בהליך מקוצר – אז אני התייעצתי עם כל הגורמים הרלוונטיים במשרד
ישראל ונחוצקר:
 העניין של הליך מקוצר לא יקדם אותנו הרבה
ישראל ונחוצקר:
 אנחנו כבר העברנו את המכרז בוועדת המכרזים אצלנו ב-29 בינואר
ישראל ונחוצקר:
 ממש יומיים-שלושה אחרי הוועדה הקודמת
ישראל ונחוצקר:
 אני לא זוכר מתי זה היה
ישראל ונחוצקר:
 אז, מבחינתנו, ללכת בהליך מקביל, הליך מקוצר, זה לא ישנה הרבה
ישראל ונחוצקר:
 ולכן, אנחנו הולכים עם המכרז עד הסוף
עודד פורר:
מתי המכרז יפורסם?
ישראל ונחוצקר:
אנחנו עושים כל מאמץ כדי שהוא יפורסם כמה שיותר מהר
ישראל ונחוצקר:
 אני לא רוצה לנקוב בימים או בשבועות; אבל מבחינתנו, כמה שיותר מהר
עודד פורר:
קודם כול, יש פער בין ימים לשבועות
ישראל ונחוצקר:
נכון
ישראל ונחוצקר:
 אנחנו עושים כל מאמץ כדי שהוא יצא כמה שיותר מהר
עודד פורר:
אחרי שהמכרז מפורסם כמה זמן ייקח לכם לבצע התקשרות, בהנחה שיהיו כאלה שייגשו למכרז?
ישראל ונחוצקר:
אני מקווה שסדר גודל של חודשיים
ישראל ונחוצקר:
 זאת ההערכה שלי
עודד פורר:
זאת אומרת שבשלושת החודשים הקרובים לא יתבצעו בריתות בכלל
ישראל ונחוצקר:
כן
עודד פורר:
לא סביר, לא סביר
עודד פורר:
 אני אומר לכם עוד פעם: זה לא סביר
ישראל ונחוצקר:
זאת ההערכה מבחינתנו
עודד פורר:
 צריך למצוא לזה פתרון
עודד פורר:
 הממשלה חייבת למצוא לזה פתרון
עודד פורר:
 חבר'ה, הממשלה הזאת יודע למצוא פתרונות להרבה מאוד דברים
ישראל ונחוצקר:
אני אשמח
עודד פורר:
אני ראיתי שהם גם יודעים לעבור על חוקי יסוד
עודד פורר:
 אין להם שום בעיה, למשרד האוצר
עודד פורר:
 אפילו שחוק יסוד מחייב אותם להניח תקציב עד ה-20 בינואר, לא הניחו אותו
עודד פורר:
 אז אני לא רואה מה הבעיה למצוא פתרון לנושא
ישראל ונחוצקר:
אם יש למישהו פתרון אני אשמח לשמוע
עודד פורר:
אתם צריכים
שמעון סולומון:
אבל למה לערבב בשר וחלב? אלה שני דברים שונים לגמרי
שמעון סולומון:
 פה זה בריתות, פה זה משהו אחר
ישראל ונחוצקר:
אני אשמח לשמוע כל פתרון שיכול לעשות את זה יותר מהר ממה שאני הצלחתי
עודד פורר:
הממשלה יכולה לעשות הרבה דברים
שמעון סולומון:
נכון, אני מסכים איתך
שמעון סולומון:
 אני מסכים איתך
שמעון סולומון:
 אבל, זה שני דברים שונים
עודד פורר:
אנחנו קיימנו את הדיון הזה לפני שבועיים
עודד פורר:
 עברו עוד שבועיים, עכשיו הם אומרים שהפתרון יהיה בזה שרק בעוד שלושה חודשים יתחילו לבצע את הבריתות לכל אותם ממתינים
עודד פורר:
 עליך זה לא מקובל
אלעזר שטרן:
לא, עליך זה מקובל?
ישראל ונחוצקר:
לא
אלעזר שטרן:
אז מה?
ישראל ונחוצקר:
אין לי דרך אחרת
ישראל ונחוצקר:
 אם יש לכם דרך אחרת תגידו לי, אני אשמח לשמוע
ישראל ונחוצקר:
 תגידו לי, בבקשה
עודד פורר:
למה אתם לא יכולים לעשות התקשרות בתוך שבוע? זמנית, לשלושה חודשים
ישראל ונחוצקר:
אין אפשרות לעשות את זה
עודד פורר:
למה אין אפשרות?
ישראל ונחוצקר:
כי גם בהליך מקוצר צריך ביטוח, צריך לפנות למציעים
ישראל ונחוצקר:
 אי אפשר
עודד פורר:
אתה פונה למציעים – אתה גומר את האירוע הזה בשבוע
עודד פורר:
 חברים, בואו, אם עכשיו - - -
ישראל ונחוצקר:
אין דבר כזה
ישראל ונחוצקר:
 באמת אני אומר
עודד פורר:
אם עכשיו מדינת ישראל לא מסוגלת לעשות התקשרות לעניין הזה, בפרק זמן של שבועיים של התקשרות זמנית, אתם יכולים לסגור את המשרדים שלכם
עודד פורר:
 חבל על התקציב שמבזבזים בתשלומים למשרדי הממשלה
עודד פורר:
 אם הממשלה לא מסוגלת לעשות את זה, אין לה שום, שלא יבוא לפה עם שום סיפור אחר
עודד פורר:
 זה פשוט לא סביר בעליל
עודד פורר:
 ואני אומר לך שאת הפתרונות הבירוקרטיים, כשרוצים – מוצאים
אלעזר שטרן:
לא מבינים את האירוע הזה
אלעזר שטרן:
 נולד תינוק במדינת ישראל, יש לו שמונה ימים לעשות ברית - - -
ישראל ונחוצקר:
תינוק זה לא
אלעזר שטרן:
אני הבנתי הכול
אלעזר שטרן:
 הבנתי הכול, תאמין לי שאני מבין
אלעזר שטרן:
 אבל, זה נראה לך הגיוני שמישהו שעבר את כל השרשרת, לא משנה אם הידידותית או לא ידידותית של הגיור, שהגיע עד שם
אלעזר שטרן:
 עכשיו, נגיד, הוא מחכה הרי, הוא ימשיך לחכות עכשיו שלושה חודשים? מה אתם עושים במשרד?
אוהד וייגלר:
אפשר להוסיף על זה משפט?
עודד פורר:
אלעזר, כבר יש קרוב ל-100 שמחכים כבר יותר
עודד פורר:
 כבר מחכים
אוהד וייגלר:
אוהד וייגלר, יושב-ראש המחלקה למדיניות ציבורית בארגון "עתים"
אוהד וייגלר:
 סיום התהליך זה לא רק עניין בירוקרטי
אוהד וייגלר:
 א' מבחינה טכנית, אנשים שלדוגמה מחכים להתחתן, לא יכולים להתחתן עד שהם מסיימים
עודד פורר:
עזוב, אתה לא צריך להסביר את זה
אוהד וייגלר:
זה גם עניין זהותי
אוהד וייגלר:
 זה לא מישהו שאין לו תור לטסט לרכב, שהוא נתקע, ובואו נפתור את הבעיה
אוהד וייגלר:
 אנשים סיימו פרוצדורה ארוכה, משמעותית
אוהד וייגלר:
 אני הייתי בבית דין לגיור לא פעם ולא פעמיים, דרך אגב, מי שלא היה מוזמן – זה אירוע מאוד-מאוד מרגש, זה אירוע מטלטל להרבה מאוד אנשים, וכל עוד הם לא מסיימים את התהליך הזה הם תלויים באיזושהי סיטואציה מאוד-מאוד מורכבת
אוהד וייגלר:
 ולכן, עצם זה שאנחנו נגיע ליותר משנה שאין תהליכים כאלה, זה משהו שהוא לא הגיוני
עודד פורר:
 הוא לא מקובל
אוהד וייגלר:
ומשפט אחד על "עתים"
אוהד וייגלר:
 אנחנו, כארגון, כעמותה פרטית, גייסנו כסף לפתור לכמה אנשים ספציפיים את הבעיה הזאת, ומצאנו תורם שיוכל לשים כסף בשביל לפתור ולהיכנס לנעלי המדינה
אוהד וייגלר:
 שזה הזוי
עודד פורר:
אני מודיע למדינה – במצב שבו תורמים, אפשר לסגור את מערך הגיור
עודד פורר:
 אפשר לסגור את כל המערכת הציבורית בעניין הזה
עודד פורר:
 נעביר את זה לשוק הפרטי
עודד פורר:
 אגב, אני בעד
עודד פורר:
 נעביר את הכול לשוק הפרטי, תאמין לי, העסק יתנהל כמו שצריך
שמעון סולומון:
אני רוצה להגיד
שמעון סולומון:
 אני גם שוחחתי אחרי הפגישה הקודמת איתם
שמעון סולומון:
 אני מבין שהרצון קיים, אני מבין שכולם מבינים את העוול שנגרם לאותם מתגיירים, שהכול-הכול נעצר
שמעון סולומון:
 ואני שואל אותך האם יש משהו שאתה מנוע מלעשות כדי שאנחנו נוכל לפתור את העניין הזה? בסוף, יש כאן הליך בירוקרטי שתוקע ופוגע אנושות באנשים
שמעון סולומון:
 ביניהם גם אנשים מאוד מבוגרים, שצריכים לעבור את התהליך הזה
שמעון סולומון:
 השאלה אם יש משהו שמונע
קריאה:
מדובר בפחות ממיליון שקל
עודד פורר:
ישראל, מי השר הרלוונטי?
שמעון סולומון:
שנייה, אני אשמח לקבל תשובה לשאלה הזאת, סליחה
ישראל ונחוצקר:
האפשרות שאני חושב שאולי קיימת היא לפנות למשרד הבריאות, ושמשרד הבריאות יאפשר לאותם אנשים להביא טופס 17 ולעשות את זה
עודד פורר:
ישראל, מי השר הרלוונטי שאחראי על הנושא?
ישראל ונחוצקר:
ראש הממשלה
שמעון סולומון:
שנייה, מה עם הרעיון הזה של משרד הבריאות? הרעיון שנזרק
עודד פורר:
רעיון נהדר
עודד פורר:
 רעיון נהדר
עודד פורר:
 תביא את משרד הבריאות
עודד פורר:
 תראו, אני - - -
ישראל ונחוצקר:
אני חושב שזה הרעיון האחרון - - -
עודד פורר:
אין לי שום בעיה לנהל את ממשלת ישראל, אבל אני לא ראש הממשלה
עודד פורר:
 הממשלה הזאת מכדררת פה את אזרחי ישראל מצד לצד
עודד פורר:
 שיפתרו את הבעיה
עודד פורר:
 צריך גם שר שמנהל את האירוע הזה – אין בעיה
עודד פורר:
 כי יבוא לפה הנציג של משרד הבריאות ויגיד "אין לי כסף", ויבוא לפה הנציג ההוא ויגיד "אין לי כסף", ואת אף אחד זה לא מעניין
עודד פורר:
 חבר הכנסת סולומון, אם לא יבוא שר בממשלה ויגיד שהאירוע הזה מעניין אותו והוא רוצה לטפל בו, זה לא יזוז
עודד פורר:
 זה לא יזוז
עודד פורר:
 השולחן הזה לא יכול להחליף את שולחן הממשלה
שמעון סולומון:
בסופו של דבר, אנחנו עשינו פה דיון לפני שבועיים, אנחנו נמצאים באותה נקודה
עודד פורר:
כל שר מכדרר את זה לשר אחר
עודד פורר:
 אף אחד לא אחראי
ישראל ונחוצקר:
אנחנו לא נמצאים באותה נקודה
ישראל ונחוצקר:
 מהשבועיים הקודמים אנחנו התקדמנו, והתקדמנו הרבה
עודד פורר:
התקדמת במכרז
עודד פורר:
אבל המכרז, הרי אנחנו מכירים את התהליכים
עודד פורר:
 ואמרתי בדיון הקודם - - -
ישראל ונחוצקר:
בגלל שאתם מכירים את התהליכים, אז השאלות שאתם שואלים, אתם יודעים שהן לא רלוונטיות
עודד פורר:
אמרתי בדיון הקודם שהמכרז, טוב שתתקדמו בו ותעשו אותו – הוא לא יביא את הפתרון, כי אנחנו ניגרר לפחות
ישראל ונחוצקר:
נכון, אז תראו לי אם יש פתרון אחר
עודד פורר:
אז אני אומר לך שממשלה יכולה להתקשר מיידית
ישראל ונחוצקר:
אז קדימה, בבקשה, אני אשמח
עודד פורר:
אז בואו נחליף את הממשלה
עודד פורר:
 אתה אומר לי "נשמח"? אני לא הממשלה, ישראל
עודד פורר:
 אני לא הממשלה, אתה הממשלה
עודד פורר:
 עכשיו, אם אתה לא מסוגל, לך לשר שלך, לך לשר שלך, הרי, יש 38 שרים בממשלה הזאת, תבחר אחד מהם ותגיד לו "אדוני, תפתור לי את הבעיה הזאת בתוך הממשלה"
עודד פורר:
 תזמן את אגף תקציבים, תזמן את החשב הכללי, תזמן את מי שצריך, תזמן את משרד הבריאות – נפתור את האירוע הזה
שמעון סולומון:
בואו נזמן אנחנו לכאן
עודד פורר:
נזמן אותם, אז יבואו לפה
עודד פורר:
 עוד פעם יבואו עובדי ממשלה ויגידו "אין לי"
שמעון סולומון:
לא, אם אתה חושב שהפתרון נמצא וזה תלוי באיזשהו שר כזה או אחר, אז בואו נזמן את השר הזה ונבקש פתרון לדבר הזה
עודד פורר:
דיברתי עם שר הדתות – "זה לא אצלי, זה אצל ראש הממשלה"
עודד פורר:
 בואו נזמן את ראש הממשלה
עודד פורר:
 הוא יבוא לוועדת העלייה והקליטה לדיון הזה? אני שואל אותך, הוא יבוא? אם אני אזמן אותו הוא יבוא? הוא לא יבוא
עודד פורר:
 אז איזה שר אחראי על זה?
שמעון סולומון:
אבל, כרגע, מציע ישראל - - -
עודד פורר:
חבר הכנסת סולומון, את איזה שר לזמן?
שמעון סולומון:
מציע ישראל כאן שאם משרד הבריאות ייכנס לעניין זו הדרך היחידה לקצר תהליכים
שמעון סולומון:
 אז אולי נפתור את זה דרכם
אוהד וייגלר:
אבל, זה גם פתרון עקום
אלעזר שטרן:
משה, אתה לא מבין מה אומרים לך? שאתה מבזבז את הזמן פה
אלעזר שטרן:
 לך למפלגה שלך, זאת האמת
אלעזר שטרן:
 אם אתם לא מבינים איפה אתם חיים, אז תלכו לשם ותפתרו את העניין הזה
שמעון סולומון:
תראה, אם המטרה שלכם זה רק להשתלח, זה משהו אחר
עודד פורר:
זו לא המטרה שלנו
שמעון סולומון:
אני בא לכאן כדי לפתור את הבעיה, ואנחנו יחד תמימי דעים לעובדה שיש כאן 100 מתגיירים, או לא יודע, יותר מזה
עודד פורר:
מישהו רוצה להוסיף משהו לדיון?
שמעון סולומון:
השאלה אם אנחנו עכשיו מחפשים פתרון או לא
עודד פורר:
בבקשה, חבר הכנסת, שטרן
עודד פורר:
 אני רוצה פשוט לסכם ולסגור את הדיון
אלעזר שטרן:
ישראל, תשמע, כתוב שאתה מנהל אגף בכיר
אלעזר שטרן:
 תגיד, איך אתה מסתדר, איך קמת בבוקר, אני אומר לך את האמת
אלעזר שטרן:
 איך קמת בבוקר, כשאתה מנהל אגף בכיר, ואתה שומע על 100 שממתינים, ואני לא יודע כמה עוד ממתינים
אלעזר שטרן:
 אני אומר לך, אני לא מצליח להבין את זה
אלעזר שטרן:
 אני לא הייתי קם, אני לא הייתי בא לפה
אלעזר שטרן:
 אני לא הייתי ישן בלילה, עם כל הסיבות שיש לנו לא לישון בלילה
אלעזר שטרן:
 אבל, בשביל זה אתה מנהל אגף בכיר
אלעזר שטרן:
 תראה איזו כותרת
ישראל ונחוצקר:
בסדר גמור
אלעזר שטרן:
ואתה בא לפה, תסלח לי על הביטוי, על כמה בריתות - - -
שמעון סולומון:
אבל, הוא בא לכאן כדי לפתור, מה?
אלעזר שטרן:
עכשיו אני מדבר
אלעזר שטרן:
 בסדר, אמרתי לך, גם אתה, אני לא יודע למה באת לפה ולא הלכת לראש המפלגה שלך – שר האוצר – ותגידו לו "תפתור את זה"
שמעון סולומון:
קודם כול, הלכתי אליו פעם שעברה
ישראל ונחוצקר:
רגע, יש לי מה להגיד על הדבר הזה
ישראל ונחוצקר:
 חבל שלא היית בדיון הקודם
אלעזר שטרן:
לא, לא חבל
אלעזר שטרן:
 תאמין לי, אני מכיר את זה גם בלי שהייתי
ישראל ונחוצקר:
חבל
ישראל ונחוצקר:
 אז אם אתה מכיר אז אתה יודע טוב מאוד מה הסיבה - - -
אלעזר שטרן:
לא, אני לא יודע
ישראל ונחוצקר:
אם אתה לא יודע אז אתה לא מכיר את זה
עודד פורר:
 בואו ניתן לנציגת משרד הבריאות, זהבה רומנו, בבקשה
זהבה רומנו:
סליחה שאני ככה נרגשת, כי לא התכוננתי ככה
אלעזר שטרן:
דוגרי, גם אנחנו לא
עודד פורר:
יש איזה 100 אנשים שמחכים, הם מתכוננים כבר הרבה זמן לברית
זהבה רומנו:
אני הוצאתי נתונים של השנים האחרונות לגבי כמה בדיקות נעשו בבתי החולים במדינת ישראל; רק בשנה האחרונה, כשאנחנו יודעים שהרבעון האחרון לא הטיב איתנו עם הלחימה, נעשו 440 בריתות
זהבה רומנו:
 אם אני מסתכלת בממוצע של השנים האחרונות, מ-2015 עד היום, כ-530 בריתות נעשו במדינת ישראל
זהבה רומנו:
 אני לא יודעת על ההמתנה הזאת של ה-100 בריתות
עודד פורר:
זהבה, היה נציג שלכם מהמשרד בשבוע שעבר
עודד פורר:
 הכוונה היא לבריתות, את מתכוונת לבריתות למתגיירים או בריתות באופן כללי?
זהבה רומנו:
אני מדברת על בריתות לא לתינוקות
זהבה רומנו:
 אני מדברת על בריתות לכל הגילאים, אני מניחה שחלק מהם זה מתגיירים
זהבה רומנו:
 אין לי פילוח של מתגיירים או לא מתגיירים
אוהד וייגלר:
כולל צבא?
זהבה רומנו:
אני מדברת על בריתות במדינת ישראל
זהבה רומנו:
 אני לא יודעת
עודד פורר:
תראי, יכול להיות שעשיתם 500, אבל יש 1,000 שממתינים
עודד פורר:
 זה לא משנה
עודד פורר:
 השאלה היא לא כמה בריתות עשיתם, השאלה היא כמה אנשים ממתינים
זהבה רומנו:
אני לא יודעת כמה ממתינים
עודד פורר:
היה נציג של המשרד שלכם בדיון הקודם, ד"ר יקיר
זהבה רומנו:
כן, אני אומרת שנעשות בריתות - - -
עודד פורר:
ביקשתי ממנו גם לפנות למשרד
אוהד וייגלר:
מההיכרות שלנו, הרבה בריתות כאלה הן בריתות אסתטיות ולא בריתות הלכתיות
אוהד וייגלר:
 לפי מה שאנחנו –, לא יודעים מספרים
עודד פורר:
 אגב, אני גם אומר לך, גם אם מתבצעות 5,000 בריתות, בסוף יש 100 מתגיירים שלא יכולים להיכנס לבית חולים לעשות ברית, אלא אם הם יעשו את זה באופן פרטי וישלמו 10,000 שקל
עודד פורר:
 עכשיו, אני אגיד לך, אני אתן לך את הפתרון – תנו שוברים לכל המתגיירים, של 10,000 שקל – נגמר הסיפור
ישראל ונחוצקר:
בדקנו את העניין הזה – לא מאושר
ישראל ונחוצקר:
 בדקנו
עודד פורר:
מי לא אישר?
ישראל ונחוצקר:
החשבות והייעוץ המשפטי
ישראל ונחוצקר:
 אין דבר כזה
עודד פורר:
שיבואו לפה החשבות והייעוץ המשפטי
עודד פורר:
 זה בדיוק מעורבות של שר
ישראל ונחוצקר:
 אבל, אני אומר לכם, וגם אמרתי את זה בדיון הקודם, אנחנו בדקנו כל דרך אפשרית לפתור את הנקודה הזאת, מאז שאני נכנסתי לתפקיד
עודד פורר:
בסדר, זאת תשובה שכבר שמענו
ישראל ונחוצקר:
נכון, אבל זאת המציאות
ישראל ונחוצקר:
זאת המציאות
ישראל ונחוצקר:
 אנחנו בדקתי כל דרך אפשרית
ישראל ונחוצקר:
 אם הממשלה יודעת לשלם בוואוצ'רים, תבואו תגידו לי איך עושים את זה
ישראל ונחוצקר:
 אני אשמח
עודד פורר:
נציג הצבא, יעקב גרידיש
יעקב גרידיש:
טוב, אז אני אקדים, כמו שאמרתי בדיון הקודם, ב-5 במרץ, בעזרת השם, יהיו לנו בריתות נוספות ב'שערי צדק'
יעקב גרידיש:
 בצבא, ברוך השם, זה עובד בצורה טובה
יעקב גרידיש:
 וביקשנו גם להוסיף עוד יום בריתות, עוד יום ניתוח נוסף כל חודש בבית חולים 'שערי צדק', שאתו אנחנו עובדים
יעקב גרידיש:
 כרגע יש 10 ממתינים
יעקב גרידיש:
 היו 8 בדיון הקודם, התווספו עוד שניים
יעקב גרידיש:
 ברוך השם, גם בית הדין לגיור עובד, והתווספו עוד שניים
יעקב גרידיש:
 אנחנו בשיתוף פעולה עם מערך הגיור ועוזרים לחיילים שנמצאים בסדיר כן לעשות בריתות דרכנו
יעקב גרידיש:
 בניתוח הקרוב יצטרף חייל ממגב שעשה את תהליך הגיור שלו באזרחות, ואנחנו נעזור לו ונעשה לו את הניתוח ב'שערי צדק'
יעקב גרידיש:
 זה ככה על קצה המזלג
יעקב גרידיש:
 הפעילות עובדת, ברוך השם
עודד פורר:
כל העשרה – ב-5 במרץ יעשו?
יעקב גרידיש:
יהיו 8 ושניים ימתינו לפעם הבאה
יעקב גרידיש:
 שמונה נכנסים ביום ניתוח
יעקב גרידיש:
 זה יום שמתחיל ב-8 בבוקר ומסתיים אחרי הצוהריים
שלומית אבינח:
זה במסגרת ה-98? כלומר, זה מהאלה שממתינים?
עודד פורר:
כן, זה מתוך כל הממתינים
אלעזר שטרן:
יש לי שאלה
אלעזר שטרן:
 בתוך הרופאים האלה, בתוך בתי החולים האלה, אם תבקשו ללוות מהחודש הבא שניים לחודש הזה? למה לדחות אפילו בחודש?
יעקב גרידיש:
לא, העניין הוא שיום ניתוח כזה הוא מאוד אינטנסיבי
אלעזר שטרן:
אני הבנתי
אלעזר שטרן:
 לא אמרתי לדחוף באותו יום יותר
יעקב גרידיש:
צריך לראות אם רופא יכול לעמוד בזה
יעקב גרידיש:
 צריך לראות אם הד"ר המנתח יכול לעמוד ביום ניתוחים כל כך עמוס מ-7 בבוקר עד 4 בצהריים
אלעזר שטרן:
אני אמרתי, אני לא מדבר על אותו יום
אלעזר שטרן:
 אני מדבר על להלוות יום או מקומות מהחודש הבא
עודד פורר:
בסוף, זה תור של חדר ניתוח בבית החולים, זה לא תלוי בהם
אלעזר שטרן:
נכון, בגלל זה אפשר לסדר את זה, ברור
יעקב גרידיש:
כן, אני אומר, בעקרון זה הגיוני, אבל המנתח, שוב, זה צוות ניתוח של מרדים, רופא מנתח – מתחילים ב-7 בבוקר ומסיימים ב-4 בצהריים
שמעון סולומון:
לא, לא, פעם שעברה דיברנו על חדרי ניתוח שהם בעייתיים
שמעון סולומון:
 הוא לא מדבר איתך על אותו יום, הוא מדבר איתך על יום אחר
שמעון סולומון:
 פעם שעברה נתתם תשובה שחדרי ניתוח זה דבר שמתואם
יעקב גרידיש:
נכון
עודד פורר:
עוד מישהו פה רוצה להוסיף משהו לדיון? בבקשה
ריקי שפירא רוזנברג:
עו"ד ריקי שפירא רוזנברג, מהמרכז הרפורמי לדת ומדינה
ריקי שפירא רוזנברג:
 אני רק רוצה להוסיף נקודה שאנחנו מ-2009 הגשנו עתירה על זה שלא מממנים בריתות למתגיירים רפורמים וקונסרבטיביים
עודד פורר:
הייתה החלטה של בג"ץ
ריקי שפירא רוזנברג:
נכון, בדצמבר 2023 קיבלנו פסק דין שקובע שעל המדינה לממן גם בריתות של מתגיירים רפורמים וקונסרבטיביים
ריקי שפירא רוזנברג:
 וגם הבעיה הזאת מונחת על השולחן
ריקי שפירא רוזנברג:
 כרגע קיבלנו תשובה מהמשרד לשירותי דת שנמתין לפחות 90 יום עד שיימצא פתרון לשאלה איך יממנו את הבריתות האלה
ריקי שפירא רוזנברג:
 אז הנה לנו עוד שלושה חודשים שאנשים צריכים להמתין
ריקי שפירא רוזנברג:
 למה?
עודד פורר:
"עתים", רציתם להתייחס?
שאול פרבר:
אני חושב שפשוט צריכים למצוא פתרון
שאול פרבר:
 ואני אוסיף את הממד הדתי כאן
שאול פרבר:
 אני לא יודע איך גוף ממשלתי שמתיימר לדבר בשם ההלכה יכול לבוא ופשוט לענות גרים
שאול פרבר:
 כאן מדובר על עינוי גר חד משמעית
שאול פרבר:
 אי אפשר, לפי כל הפוסקים
שאול פרבר:
 מישהו שכבר קיבל לבוא למצוות ופשוט אומרים לו "חכה, חכה, חכה"
שאול פרבר:
 זה פשוט מופיע ב-800 שנים של פסיקת הלכה שבעצם אסור לעשות דבר כזה
שאול פרבר:
 ובשם הבירוקרטיה אנחנו בעצם מענים גרים
שאול פרבר:
 ואני מקווה שאנחנו לא נחכה שבועיים הפעם
שאול פרבר:
 בואו נחכה יומיים ופשוט נמצא את הפתרון
שאול פרבר:
 זה פתרון בירוקרטי קלאסי, שכנראה כולם תמימי דעים אבל אף אחד לא מוצא את הפתרון
שאול פרבר:
      פשוט צריך להושיב את שר האוצר, שלכאורה אמור להיות מסור לסיפור הזה
שאול פרבר:
 לכאורה
שאול פרבר:
 אני לא יודע במה הוא עוסק, אבל לכאורה הוא צריך להיות
שאול פרבר:
 והוא צריך לשבת כאן, ומישהו מטעם משרד ראש הממשלה, מישהו מטעם מערך הגיור, מישהו מטעם הוועדה, ופשוט לסגור את הסיפור הזה
שאול פרבר:
 אפילו אם יהיה מכרז בעוד שלושה חודשים זה לא יפתור את האנשים שכעת ממתינים בתור, או שהם יחכו עוד שנה עד שהמכרז נכנס לתוקף
שאול פרבר:
 אז אני פשוט בוכה כאן, לא יותר מזה
שאול פרבר:
 מרים את קולי ולצד זה בוכה
אלעזר שטרן:
מנכ"ל משרד ראש הממשלה בתוך העניין?
ישראל ונחוצקר:
הוא מכיר את הסיפור הזה שהמכרז עבר אלינו, כן
אלעזר שטרן:
לא שאלתי את זה
אלעזר שטרן:
 אם הוא יודע שיש עשרות מתגיירים שממתינים?
ישראל ונחוצקר:
אני לא יודע, הוא לא מכיר את הנתון הזה, לדעתי
עודד פורר:
שיבוא לדיון הבא
עודד פורר:
 תראו, חבל לי לבזבז את זמנכם וזמננו על זה שעכשיו כולנו נדבר וכולנו נגיד כמה זה חשוב ויעברו עוד פעם ועוד פעם ועוד פעם
עודד פורר:
 זה בלתי מקובל בעליל, העובדה שהממשלה לא נותנת פתרון אד-הוק עד לסיום הליכי המכרז
עודד פורר:
 זה פשוט לא מקובל
עודד פורר:
 מדובר פה, כמו שנאמר, זה עינוי הגר
עודד פורר:
 זה משהו שהוא לא סביר בעליל
עודד פורר:
 בטח לא בסכומים האלה, בטח לא מבחינת מדיניות מוצהרת של הממשלה ושל שרים בממשלה, שאומרים שהנושא הזה הוא בנפשם
עודד פורר:
 אז אם הוא בנפשכם, בבקשה, תפתרו אותו
עודד פורר:
     אני לא מקבל את זה שאין פתרונות
עודד פורר:
 יש פתרונות חוקיים ויש פתרונות בירוקרטיים
עודד פורר:
 רק מה? צריך לרצות
עודד פורר:
 ולכן, צריך חשב, צריך יועץ משפטי, ומוצאים את הפתרון
עודד פורר:
 אין דבר כזה שאי אפשר להתקשר מהרגע להרגע כשצריך
עודד פורר:
 עכשיו צריך
עודד פורר:
 צריך
עודד פורר:
 זה המצב שבו צריכים לעשות פתרונות מחוץ לקופסא
עודד פורר:
      לכן, אני מבקש לזמן בהקדם דיון, כבר בשבוע הבא, ישיבת ועדה
עודד פורר:
 אני מבקש לזמן את מנכ"ל משרד ראש הממשלה לישיבת הוועדה הזו
עודד פורר:
 אני מבקש שיגיע היועץ המשפטי של מערך הגיור, אני מבקש שיגיע החשב של מערך הגיור
עודד פורר:
 אני מבקש שיגיע נציג החשב הכללי באוצר, נציג אגף תקציבים ונציג משרד המשפטים הרלוונטי שמתעסק בנושא הזה של מכרזים והתקשרויות
עודד פורר:
 יש מישהו נוסף שאתם חושבים שכדאי שיגיע לדיון? לא
עודד פורר:
 אני גם רוצה נציג בכיר במשרד הבריאות והתקשרויות, גם
עודד פורר:
 שיעלו פה כמה אפשרויות לפתרון
עודד פורר:
 נעשה את מה שהממשלה הייתה צריכה לעשות
עודד פורר:
 נעשה את הדיון הזה פה בשבוע הבא
עודד פורר:
אנחנו שמחים לפתוח את ישיבת הוועדה המשותפת של ועדת העלייה, הקליטה והתפוצות ושל ועדת הכלכלה, בהמשך לשני דיונים שאנחנו קיימנו בוועדת העלייה והקליטה על מדיניות משרד התחבורה בנוגע להמרת רישיונות נהיגה לעולים חדשים
עודד פורר:
 זה הדיון השלישי
עודד פורר:
     זהו נושא שהביאה לוועדה חברת הכנסת יוליה מלינובסקי
עודד פורר:
 ישנן דרישות חדשות של משרד התחבורה מעולים חדשים שבאים לעשות המרת רישיון
עודד פורר:
 ביקשו מהם אפוסטיל, ומסתבר שבכלל לא ניתן להוציא אפוסטיל, ובחלק מהמדינות לא הבינו, אפילו, מה רוצים מהם
עודד פורר:
 זה יצר מצב שבו אלפי עולים נשארו בלי רישיון נהיגה ובלי יכולת להתנייד
ועדת הכלכלה):
אני דיברתי, אתמול, עם מנכ"ל המשרד, והוא אמר לי שיש לכם איזו שהיא הצעה לתת לנו שפותרת את הבעיה
ועדת הכלכלה):
 אולי נקצר את הדיון ונסיים את העניין
עודד פורר:
אני אשמח
יוליה מלינובסקי:
אגב, זה לכל העולים החדשים
יוליה מלינובסקי:
 שלא יחשבו שזה רק לעולים חדשים מברית המועצות
עודד פורר:
הפנייה הראשונה התקבלה מעולה מגרמניה
יוליה מלינובסקי:
כן
יוליה מלינובסקי:
 משם זה התחיל
יוסי שריד:
יוסי נזרי, מנהל אגף רישוי
יוסי שריד:
 אתמול קיימנו דיון, בראשות המנכ"ל, וקיבלנו החלטה לבטל את הנושא של האפוסטיל, וכבר לא נדרוש אותו יותר
יוסי שריד:
 חשוב להגיד שאנחנו כן בודקים את אמיתות המסמכים, ואני חושב שכרשות שאחראית על מתן רישיונות נהיגה – זוהי חובתנו לבדוק, במיוחד כשמרימים לנו תמרור או דגל אדום
יוסי שריד:
     הבדיקות נעשות מדגמית, ולא בצורה גורפת, ואין לי ספק שעד ה-15 בפברואר, ביום חמישי, יצא נוהל מסודר שיפורסם באינטרנט, שכולל את ההמלצה להגיש את הבקשה 60 יום לפני תום מועד הרישיון, כדי שיהיה לנו זמן לבדוק ולהיערך
יוסי שריד:
 אני מתחייב לטפל מיידית בבקשות שקיבלנו בחודשיים האחרונים; ואנחנו נטפל בכולם כמו שצריך, כמו שהיה לפני כן
יוסי שריד:
 ובא לציון גואל
יוליה מלינובסקי:
לא
יוליה מלינובסקי:
 זה שביטלתם את האפוסטיל, שלא היה צריך להיות מלכתחילה, זה מצוין
יוליה מלינובסקי:
 עכשיו – אני מקבלת פניות על כך שאתם דורשים מאנשים אישור על הרקורד של רישיון הנהיגה
יוליה מלינובסקי:
 צריך לטוס בשבילו למדינה שממנה באת - - -
עודד פורר:
אם לא עוצרים אותך כשאתה נוחת שם
ועדת הכלכלה):
המנכ"ל אמר לי שאתם מורידים את כל הדרישות האלה – לאו דווקא את האפוסטיל
יוסי שריד:
"רקורד" אומר ותק ברישיון נהיגה